Börnin sem fermast borgaralega á sunnudag koma frá öllum landshornum . Á sunnudag fer fram hátíðar - og útskriftarathöfn borgaralegrar fermingar . Athöfnin fer fram í Háskólabíói en þetta er í tuttugasta skipti sem borgaraleg ferming er haldin á Íslandi . Alls tóku 115 börn þátt í ár frá öllum landshornum ásamt nokkrum búsettum erlendis sem voru í fjarnámi . Athöfnin á sunnudag er útskriftarhátíð haldin í kjölfarið á þriggja mánaða námskeiði í lífsleikni og siðfræði og er hátíðleikinn hafður í fyrirrúmi . Fermingarbörnin koma fram , flytja tónlist , dans , ljóð og ávörp . Auk þess munu þjóðþekktir einstaklingar fara með stuttar ræður . Í ár ávarpa þau Eva María Jónsdóttir dagskrárgerðarmaður og Þórarinn Eldjárn , rithöfundur , gesti . Fyrri athöfnin hefst kl 11:00 og seinni kl 13:30 og eru þær opnar öllum . Siðmennt , félag siðrænna húmanista hvetur fólk sem vilt kynna sér borgaralega fermingu til að mæta og upplifa þessa útskriftarathöfn fermingarbarnanna af eigin raun .